شلێر ڕەشیدی
شلێر ڕەشیدی (لەدایکبووی ١٩٧٢ لە سەقز، ئێران) شاعیر، لێکۆڵەر و چالاکوانێکی مەدەنیی خەڵکی شاری سەقز، ڕۆژھەڵاتی کوردستانە.

ژیاننامە 
شلێر ڕەشیدی لە شاری سەقز چاوی بە دنیا ھەڵێنا و لە منداڵییەوە ھۆگر و خولیای شیعر و ئەدەبیاتی کوردی بوو و دیوانە شێعرەکانی شاعیرە بە ناوبانگەکانی ئیران و کوردستانی دەخوێندەوە و ڕۆژ لە دوای ڕۆژ زیاتر لە شیعر و ئەدەبی کوردی نزیک دەبوو.
ئەم خاتوونە شاعیری ڕۆژھەڵاتی کوردستان جگە لە شیعر لە بواری مەدەنی و کۆمەڵایەتی چالاکە و زۆرتری چالاکییەکانی بەرگری لە مافی ژنانە. شلێر ڕەشیدی خوێندنی ئاکادمێکی لە زانکۆی سەقز لە پلەی کارناسی ڕشتەی کۆمەڵناسی شاخەی لێکۆڵینەوە ودواتریش ماستەری ھەمان ڕشتەی کۆمەڵناسی لە زانکۆی پیام نووری بۆکان تەواو کردوە

فستیڤاڵەکان 
شلێر ڕەشیدی لە زۆربەی فستیڤاڵە ئەدەبییەکان و کۆمەڵایەتییەکان بەشداری کردووە و شێعر و وتارەکانی پێشکەش کردووە.

بۆ نموونە: فستیڤاڵی گەلاوێژ لە سلێمانی، فستیڤاڵی دیداری ھێمن لە ھەولێر، فستیڤاڵی سەنتەری لوور بە بەشداری شاعیران و چالاکیوانەکانی ھەر چوار پارچەی کوردستان

بەرھەمەکان 
ئەم خاتوونە شاعیرەی کوردستان تا ئێستا دوو دیوانی شێعری چاپ و بڵاوکردووەتەوە بە ناوەکانی:
 دیوانە شیعری «بەرەژان»
 دیوانە شیعری «ھەنێ شێتی ھەنێ مەستی»
وەرگێڕانی کتێبی کورتە چیرۆکی نووسراوەی مەهسا موحێب عەلی لە فارسی بۆ کوردی بە ناوی لە پەراوێزی عاشقیدا

نموونە شیعرییەکان

نموونەی شیعری کلاسیک 
شلێرە

پێی بلێن

نموونەی شیعری نوێ 
 تەنیایی
لە لێواری پڕ پزیسکی تەنیایی دا وچان ئەدەم
ئای لە لوورەی سەرگەردانی و ئای لە قیژەی ئەو حەزانەی سەرم بڕین
لێم ناگەڕێن ئاسوودەبم

 کۆچەر
کە کۆچەرێ بووی، بۆ ھاتی؟
کە ئەتزانی شوێنەوارت ئەبێتە زامی ئەبەدی
لە ناو دڵما
تۆ ئەبیتە تابلۆی بێ دەنگ
منیش چیرۆکی ھیجرێکی بێ کۆتایی

سەرچاوەکان 

خەڵکی سەقز
زیندووان
شاعیران بە زمانی کوردی
کوردەکانی ڕۆژھەڵاتی کوردستان
شاعیرانی ژن